indole  superficiei  cutis  externae  et  pilorum,  corporis  robore, 
et  animae  facultatibus. 

I.  Magnitudo  admodum  inconstans,  summa  in  zonis  tem- 
peratis, minima  in  gelidis,  normalis  inter  6' — 41 / 2',  media 
inter  5 — 6 '. 

II.  Conformatio  corporis  externa  diversissima  est  sin- 
gulis non  raro  gentibus  propria,  maxime  a sceleti  structura 
pendens.  Praecipuam  attentionem  figura  capitis  meretur : ae- 
quabilis eius  convexitas  , depressio  aut  compressio,  cranii  ad 
faciem  ratio , singulorum  denique  ossium  , praecipue  frontis, 
jugalium  et  maxillarium  conformatio. 

Ad  dijudicandam  proportionem  capitis^et  ad  eruendam  ac 
definiendam  similitudinem,  vel  discrepantias  capitum  humano- 
rnm,  aut  aliorum  etiam  animalium,  diversae  methodi  cepha- 
lometricae  a celeberrimis  viris  sunt  excogitatae.  Praecipuae 
harum  sequentes  esse  videntur. 

1-mo.  Angulus  occipitalis  Daubentoni.  Lineae  quibus 
comprehenditur  sunt: 

a)  Axis  foraminis  occipitalis  magni 3 a margine  eius 
posteriore , ad  anteriorem  excurrens,  seu  longitudo  foraminis 
occipitalis. 

b)  Linea  in  eodem  margine  posteriore  inchoans  t ei 
marginem  orbitalem  inferiorem  secans ; minimus  est  in  ho- 
mine 3°;  in  Simia  Satyro  37°;  in  equo  70n;  in  cane  fami- 
liari 82°.  Angulus  hic  exprimit  situm  foraminis  occipitalis 
magni. 

2-do.  Methodus  cephulomeirica  Camperi. 

A)  Angulus  facialis  Camperi  (in  homine  minimus  70") 
comprehenditur. 

a)  Linea  descendente  (faciali)  a summo  puncto  frontis, 

ad  mediam  et  maxime  prominentem  partem  maxillae  superio- 
ris ducta. 

b)  Linea  horizontali  per  aperturam  meatus  auditorii 
externi,  secundum  fundum  cavi  narium  excurrente.  Quo  ma- 
jor est  hic  angulus , eo  animal  et,t  magis  anthropoinorphum, 

K)  Lineae  quinque , quarum  una  longitudinem , reliquae 
latitudinem  metiuntur  hac  ratione  ductae: 

a)  A summo  frontis  puncto , ad  imum  menti. 

b)  Inter  extrema  marginum  orbitalium  superiorum. 

c)  Inter  margines  orbitales  internos,  s.  latitudo  radicis  nasi 

d)  Per  marginem  inferiorem  aperturae  anterioris  nasi, 
s.  latitudo  nasi  inferiorioris. 

e)  Inter  angulum  maxillar.  seu  latitudo  partis  inferioris 
faciei.  — 

C)  Linea  horizontalis  (v.  A.  b.)  eousque  producta,  donec 
extremum  eius,  postremo  puncto  ossis  occipitis  subjaceat, 
secatur  per  axem  transversum  foraminis  occipitalis  magni, 
litque  anterioris  eius  partis,  cum  posteriore  comparatio.  In 
sue  scropha  = 10:  1;  in  fele  leopardo  = 5:  1;  in  simia 
satyro  = 2:  1 ; in  homine  fere  aequalis. 

3- tio.  Nor?na  verticalis  Blnmenbachii.  Capita  ossea  re- 
motis maxillis  inferioribus  in  plano  ita  collocantur,  ut  omnium 
maxillae  superiores  anteriore  sui  parte  unam , eandemque 
lineam  attingant ; tum  aversa  parte  e suggesto  lixis  oculis 
inspiciuntur,  quo  facto  omnes  eorum  differentiae  manifeste 
apparebunt. 

4- to.  Methodus  cephaloscopica  Cnvieri.  Capite  osseo  in 
duas  laterales  partes  ex  aequo  diviso,  attenta  harum  parlium 
contemplatione  ratio  cranii  ad  faciem  facili  negotio  eruitur. 

5- to  Lineae  cephalomctricae  Spixii. 

a)  Linea  horizontalis , ab  infimo  puncto  processuum  eon- 
dyloideorum  ossis  occipitis,  rectius  a medio  marginis  ante- 
rioris foraminis  occipitalis  magni , ad  margines  inferiores 
alveolorum , dentes  incisores  medios  maxillae  superioris  re- 
cipientium , ducta. 

b)  Linea  facialis,  ab  extremo  anteriore  lineae  hori- 
zont.  Ad  punctum  conjunctionis  ossium  nasalium  cum  osse 
frontis. 

c)  Linea  basilaris , ab  extremo  superiore  lineae  facialis 
ad  extremum  posterius  lineae  horizontalis. 

d)  Linea  verticalis , per  verticem  ducta,  horizontali 
paralella. 

e)  Linea  occipitalis  per  postremum  punctum  ossis  occi- 
pitis, faciali  paralella. 

Linea  facialis  sursum  producitur  ut  verticalem,  linea 
vero  horizontalis  retrorsum , ut  occipitalem  secet. 

Ex  angulis , concursu  harum  linearum  formatis , praeci- 
pui sunt. 

a)  Angulus  facialis , linea  horizontali  et  faciali  compre- 
hensus , quo  caput  humano  similius  fuerit , eo  magis  ad  re- 
ctum accedit. 


b)  Angulus  cranii,  linea  basilari  et  faciali  sursum  pro- 
ducta comprehensus,  extra  triangulum  situs;  quo  caput  hu- 
jnano  similius  fuerit  eo  major  est,  in  homine  obtusus.  Angu- 
Jus  hic  imaginem  totius  faciei  metitur. 

c)  Linea  basilaris  cranii  situm  exhibet;  triangulum, 
hnea  basilari,  horizontali,  et  faciali  comprehensum  faciei; 

mea  vero  occipitalis , verticalis,  cum  horizontali  et  faciali 
pro  uctis,  totius  capitis  imaginem  quadamtenus  referunt. 

1\\.  Color  entis  in  diversis  gentibus,  imo  in  singulis  non 
raro  individuis  diversus , est:  albus,  gilvus,  rufus,  fuscus, 
iwger.  Fabrica  etiam  cutis  diversa,  neque  eodem  materiae 
f erspirabilis  odore  praedita.  Cum  colore  cutis,  pilorum,  cum- 
pi.m.s  capillitii,  color  multum  convenit.  xCopia  etiam  pilorum 

,nfegns  f nfibus  * Americani  paucos  habent  pilos. 

Denique  oculi  (iris)  cuti  et  pilis  quadamtenus  concolores  sunt. 

.Musculorum  robore  manifeste  etiam  discrepant  ho- 
mines. Europaei  in  universum  fortes  sunt. 

sed  Jt  AmZae  faCultalibus  sinSuli  bomines  mire  differunt, 
gentilitiae  cranii  et  ipsius  cerebri  differentiae,  cura 
nersa  larum  facultatum  indole  connexae  esse  videntur. 

mgu  ae  fere  differentiae,  quae  hucusque  recensitae  sunt 
non  raro  seorsim  occurrunt,  sed  et  plures  earum  certa  q„«’ 
dan,  lege  .unctae  reperiuntur  ita,  ut  peculiarem  et  constan- 
yi""n  referant>  eadc“  Katiuc  methodo,  quae  in  reliquis 

historiae  naturalis  partibus  adbibetur,  hominis  etiam  genus 
et  species  unica,  in  plures  varietates  divisione  varia  diducitur. 

Usitatissima  est  divisio  BlumenbacJiii  quinque  hominis 
varietetates  distinguentis,  scilicet:  Causasicam , Mongolicam, 
Americanam , Malaicam  et  Aethiopicum.  Varietas  caucasica 
perfectissima  est,  et  medium  quadamtenus  locum  occupat, 
inde  relique  opposita  directione  versus  utrumque  extremum 
deflectunt.  Mongolica  et  Americana  depressione  totius  cor- 
poris , praecipue  capitis;  Malaica  vero  et  Aethiopica  com- 
pressione eius  insignitae.  Aethiopica  procul  dubio  infima,  simiis 
jnagis  quam  reliquae  finitima. 

I.  Varietas  Caucasica  (Europaea). 

Color  cutis  albus,  vasis  sanguiferis  translucentibus,  car- 
neus, genae  labiaque  rubra,  capilli  flavi,  vel  fusci,  sed  et 
nigri,  oculi  coerulei,  fusci,  glauci,  raro  nigri;  facies  ovalis 
frons  arcuata  ; ratio  cranii  ad  faciem  =4:1;  angulus  fa- 
cialis Camp.  80°— 85°;  ossa  jugalia  parum  prominentia;  na- 
sus gracilis,  labia  tumidula,  inferiore  crassiore,  dentes  ufri- 
que  mandibulae  ad  perpendiculum  inserti,  mentum  rotundatum; 
proportio  partium  omnium  summa  et  venustissima,  robur  mu- 
sculorum insigne,  facultates  mentis  excellentes.  Huc  juxta 
Blumenbach  Europaei  omnes , exceptis  Finnis  et  Laponibus ; 
incolae  Asiae  occidentalis,  denique  habitatores  Africae  borea- 
lis  referendi  sunt.  Character  humanus  summus,  cultura  sum- 
ina , et  orbis  imperium  penes  has  gentes  sunt. 

, . i ' 

II.  Varietas  Mongolica. 

Statura  parva,  extremitates  breves,  color  cutis  gilvus, 
capilli  pauci,  nigri,  breves,  recti,  barba  rara,  caput  Iere 
quadratum,  facies  lata,  plana;  ratio  cranii  ad  faciam  = 
40:  11,  angulus  facialis  Camperi  75°,  frons  recedens , ossa 
jugalia  multum  prominula,  nasus  parvus,  simus,  glabella  lata 

plana,  oculi  minus  vicini,  fissuris  palpebrarum  fere  linearibus, 
robur  musculorum  minus,  levitas  corporis  insignis.  Huc  po- 
puli reliqui  Asiae , Malaicis  exceptis , ex  Europaeis  et  Ame- 
ricanis gentibus:  Lapones,  Finni , Eskimotae , Gronlandi 

spectant.  Cultura  in  universnrn  sequentibus  reliquis  varietati- 
bus praestat , apud  nonnullas  gentes  antiquissima  sed  stabili. 
Ferissima  huius  varietatis  progenies , Tartarica  ter  orbem 
cultum  infestavit. 

\ 

III.  Varietas  Americana. 

. , ' t 

Color  cutis  cupreus,  capilli  rari,  nigri,  recti  subtiles, 

• barba  rarissima,  facies  lata,  non  tamen  complanata  linea- 
mentis multum  compressis,  frons  brevis,  aut  oblique  rece- 
dens, ossa  jugalia  et  maxillaria  superiora  prominula,  nasus 
submissus,  prominens  tamen.  Huc  Incolae  Americae,  exceptis 
Eskimotis,  Grdnlandis  etc.  referuntur.  Apud  nonnullas  huius 
gentes , duin  pars  haec  detegeretur , cultura  haud  exigua 
vigebat  antiqua. 

IV.  Varietas  Malaica. 

Color  cutis  badius,  capilli  nigri  crispi,  molles,  spissi, 
caput  angustum,  frons  prominens,  nasus  latus,  maxillae 
superiores  protractae , os  magnum.  Flue  incolae  Australiae, 
Novae  Ilollandiae  , Insularum  Maris  pacifici,  sed  et  Moluc- 
carum  , Sandaicarum  ; peninsulae  Malaicae  , usque  in  Indiam 
diilusi,  mnlti  ferocissimi,  alii  longe  mansuetiores  Apud  non- 
nullos reliquiae  culturae  vetustissimae. 

V.  Varietas  Aethiopica. 

Color  cutis  fusco  niger  , vel  ater , capilli  nigri,  breves, 
crispi , lanuginosi , caput  a lateribus  plurimum  compressum, 
ratio  cranii  ad  faciem  = 40:  12,  Angulus  facialis  Camperi 

. - --  " "7; 


70  , frons  recedens,  ossa  jugalia  prominentia , mandibulae 
porrectae,  inento  represso,  dentes  magni  lati,  incisores  su- 
periores oblique  inserti,  oculi  prominentes,  tisssura  palpe- 
brarum minore  , bulbo  et  plica  semilunari  majoribus,  iride 
nigra,  nasus  latus  simus,  naribus  amplissimis,  musculi  ma- 
xillam inferiorem  attollentes  magis  exulti , fossa  temporalis 
maior,  auris  externa  rotundior,  magis  a capite  remota,  fo- 
ramen occipitale  magnum  retrorsum  situm , cerebrum  durius, 
nervi,  cumprimis  trigeminus  crassiores,  organa  gustatus, 
olfactus  et  genitalia  multum  evoluta,  pelvis  angustior.  Huc 
incolae  Africae,  boreali  excepta,  nonnulli  habitatores  Austra- 
liae,  imprimis  novae  Guineae,  denique  Aethiopes  insularum 
Andaman.  Cultura  in  universum  exigua.  In  India  occidentali, 
ubi  major  est,  ab  Europaeis  mutuata. 

Mixtura  hominum  ad  diversas  varietates  pertinentium, 
varietates  secundariae  oriuntur,  uti:  Mulattae  etc.  Harum 
vel  invicem , vel  cum  primariis  varietatibus  mixtarum  pro- 
genies , propriis  rursum  nominibus  insigniri  solet. 

Quod  ortum  collectionum,  in  quas  genus  humanum  di- 
videre solemus,  attinet,  consentiens  plurimorum  naturae  scru- 
tatorum est  opinio,  communem  omnibus  originem  esse;  ho- 
mines nompe  a primitivo  stemmate  Caucasico  sensim  descivisse 
ita,  ut  non  genere  solum,  sed  et  specie  conveniant,  in  varie- 
tates tantum  dispescendi.  Ex  argumentis  pro  hac  sententia 
pugnantibus  a Blumeubac/iiu  studiose  collectis,  praecipua  haec 
fere  sunt: 

1- nio.  Dissimilitudo  varietatum  , quae  extremis  inter  se 
collatis,  ingens  esse  videtur,  magna  ex  parte  evanescit,  si 
innumerorum  transituum  ratio  habeatur. 

2- do.  Characteres,  quibus  varietates  hominum  inter  se 
differunt,  eius  sunt  indolis,  ut  longo  temporis  spatio,  sola 
degeneratione  oriri  potuerint,  huius  vero  plurimae,  eaeque 
potentes  causae  sunt,  ut:  clima,  victus,  consuetudines  etc. 
quibus  hodie  adhue  formas  hominum  non  parum  inutari  vi- 
demus. 

3-tio.  Idem  probat  analogia.  Sunt  nempe  animalia,  do-  # 
mestica  cumprimis,  uti:  sus  etc.  quae  sola  degeneratione  plu- 
rimum mutantur,  mutationibus  nequaquam  ad  corporis  molem 
aut  cutis  colorem  restrictis,  verum  in  ipsa  conformatione 
partium,  capitis  etiam,  manifestis. 

Alii  contrariam  sententiam  propugnant  , plures  generis 
Immani  species  distinguendas  esse  asserentes  Th.  Paracelsus 
etc.  Plurima  argumenta  in  hanc  partem  collegit  Rudolp/nus 
quibus  tamen  omnibus  nequaquam  probatur  fieri  non  posse, 
ut  universum  genus  humanum , a communibus  parentibus  ori- 
ginem ducat. 

Ingentibus  illis  mutationibus,  quas  tellus  nostra  prolapsu 
temporis  experta  est,  integrum  humanum  genus,  nostro  an- 
tiquius , perinde  ut  innumera  inferroris  ordinis  animalium 
genera,  visceribus  terrae  sepultuin  interiisse,  verosimile  non 
est;  Anthropoliti  enim  veri  nominis  hucusque  nulli  sunt  re- 
perti. 

Caput  IIff. 

De  Differentiis  hominum  quoad  sexum. 

Expositis  hucusque , quibus  homo  a reliquis  animalibus, 
hominesque,  quamvis  unicum  genus,  speciernque  constituentes, 
inter  se  differunt  proprietatibus , restat,  ut,  quod  inter  virum, 
feminamque  humanam  intercedit  discrimen,  pancis  expona- 
mus. Discrimen  autem  istud  partim  in  Sceleti  ipsius  confor- 
matione, totiusque  corporis  fabrica,  partim  in  organorum  ge- 
nerationi dicatorum,  horumque  functionum  diversitate  consistit. 

I.  Sceleton  feminae,  ab  eo  viri  manifeste  differt.  Sic 
1-mo  Sceleton  feminae  est  minus,  gracilius,  processibus  os- 
seis minus  evolutis.  2-do.  Cranium  antice  angustius,  posteriora 
versus  in  femina  magis  elongatur.  Faciei  quoque  dimensiones 
omnes  in  genere  minores  sunt.  3-tio.  Corpora  vertebrarum 
in  femina  minus  lata , foramina  intervertebralia  ampliora, 
pars  autem  colummae  vertebralis  lumbalis  longior  est  quam 

in  viro.  4-to.  Thorax  brevior,  et  usque  ad  costam  quartam 
amplior,  inferiora  versus  augustior,  liguiae  adeoque  ovalis, 
in  viro  e contra  pyramidalis.  5-to.  Pelvis  quoad  omnes  dia- 
metros in  femina  major,  arcus  pubis  amplior  quam  in  viro. 
6-to.  Ossa  femorum  in  femina  antrorsum  magis  curvata,  col- 
lum cum  corpore  huius  ossis  angulum  minorem  eflormat  , 
pedes  minores.  7-mo.  Extremitates  superiores  breviores,  cla- 
viculae , minus  curvatae , bumeribus  humilioribus , minus 
remotis,  articulatio  manus  angustior,  digiti  tenuiores.  8-to. 
Longitudo  trunci,  cum  longitudine  extremitatum  inferiorum 
eollata  in  viro  fere  coincidit , in  femina  extremitates  inferio- 
res relate  ad  truncuus  sunt  proportionaliter  longiores. 

Fabrica  etiam  totius  corporis  feminei  est  multo  tenerior, 
materia  organica  minus  perfecte  elaborata,  bine  robur  etiam 
musculare  minus, sensibilitas  tamen  major  in  feminis  observatur. 

II.  Maximum  tamen  discrimen  inter  virum  et  feminam 
constituunt  organa  genitalia,  eorumque  functiones. 

A)  Organa  genitalia  virilia.. 

1- mo.  Formationi  dicata  : a)  Testes , b)  Epgdgdimes 
(initium  ductus  excretorii)  c)  Vasa  semen  deferentia,  d) 
Vesiculae  spermaticae , e)  Prostata. 

2- do.  Coitui  dicata:  a)  Glans,  b)  Penis,  c)  Praeputium. 

B)  Partes  genitales  femineae. 

1- mo.  Partes  generationi  proprie  dicatae:  a)  Ovaria , 
horum  ductus  excretorii  b)  Tubae  P^allopiue,  ad  receptacu- 
lum c)  Uterum  ducunt,  in  quo  foetus  eousque  asservatur  do- 
nec a matre  solutus  vivere  possit. 

2- do.  Partes  coitui  dicatae , et  quidem  internae:  d) 
Vagina  ductus  excretorius  uteri,  et  externae:  e)  Labui 
externa,  f)  Labia  interna,  et  g)  Clgloris. 

Comparatio  partium  genitalium  utriusque 

sexus. 

Respondent:  ovariis  testes;  tubis  fallopiis  ductus  defe- 
rentes; Utero  prostata  cum  vesiculis  senimalibus ; Clytoridi, 

Nymphis  et  vaginae  penis , labiis  pudendorum  scrotum.  — > 
Comparationem  hanc  singularum  partium  significatio  (e.  gr. 
ovaria,  testes  sunt  organa  secernentia)  et  morbosae  mutatio- 
nes magis  confirmant. 

Mammae  sexui  foemineo  cum  virili  communes  sunt , in 
sexu  tamen  femineo  magis  exulfae. , 

, , * ' / 

Functiones  genitales  viriles. 

Secretio  spermalis.  Ingruente  pubertate,  qua  iuvenis 
indoles  psychica  plurimum  mutatur  incipit  secretio  spermatis 
in  testibus,  haec  aetas  apud  nos  14 — 16  annus  est,  sunt 
tamen  non  paucae  potentiae,  quae  pubertatem  accelerant, 
vel  retardant:  clima,  educatio,  victus,  somnus  etc. 

Spernlu  est  liquor  foecundans  ingenti  vitalitate,  nisuque 
plastico  gaudens.  Excernitur  in  statu  normali  vel  pollutioni- 
bus nocturnis  (per  se  haud  morbosis)  vel  coitu. 

Functiones  genitales  muliebres. 

Pubertas  iu  puellis  perinde  ut  in  pueris  uberiore  totius 
corporis  et  partium  genitalium  — mammarum  etiam  — evo- 
lutione ingruit,  sed  pubertatis  phoenomenon  est  fluxus  men- 
struus, sub  nostro  coelo  plerumque  12  — 15  comparens.  Po- 
tentiae quae  pubertatem  accelerare  vel  retardare  valent  in 
femineo  fere  eaedem  sunt , quae  in  virili  sexu.  Primis  vicibus 
catamenia  haud  regulariter,  neque  sine  molestiis  comparent, 
serius  organismo  jam  adsueto  regulariter  et  fauile  singulis 
mensibus  redeunt.  Duratio  valde  diversa  est  a 2 — 8 dies. 
Copia  excreti  sanguinis  variat  inter  2 — 6 uncias.  Redit  flu- 
xus menstruus  apud  nos  per  30  fere  annos,  usque  45 48 

aetatis  annum.  Toto  hoc  tempore  vita  sexualis  viget,  et 
mulier  concipere  potest.  Tempore  graviditatis  et  lactationis 
silent  menstrua. 

Peracto  coitu,  subsecutaque  conceptione  in  utero  status 
exaltatae  vegetationis  oritur , qui  cum  inflammatorio  magnarii 

similitudinem  habet.  Graviditas  decem  mensibus  lunaribus, 
novem  solaribus  seu  275 — 280  diebus  durat,  quibus  exactis 
partu  linitur , quo  foetus  a nexu  cum  corpore  materno  revel- 
litur , ab  organis  quorum  ope  nexus  erat  solvitur,  ut  vitam 
propriam  vivere  possit , corpus  maternum  revolutionem  uni- 
\ersae  vegetationis  subit,  qua  ad  eum  sensim  statum  perdu- 
citur, in  quo  ante  conceptionem  erat.  Fluxus  lochiorum  et 
lactatio  transitum  ad  erm  faeiunt.  — Eluxus  lochiorum  — 
neglecta  lactatione  copiosior  — est  excretio  materiae  initio 
seroso  cruentae , serius  seroso  mucosae  , tribus  fere  hebdo- 
madis durans.  — Lactatio  est  protracta  graviditas.  Infans 
recens  natus  humoribus  maternis  , sed  eadem  via  ut  homo 
adultus  nutritur.  Desinens  energia  uteri  in  mammas  nunc  con- 
vertitur. Sub  graviditate  mammae  perinde  et  uterus  mutan- 
tur, majores  tiunt , molliores,  plus  sanguinis  accipiunt,  acini 
manifestiores  evadunt,  nuncque  primum  in  veras  glandulas 
lac  secernentes  vertuntur. 


Theses, 

1.  In  Metamorphosi  organica  continuo  novae  generantur 
qualitates,  destructis  aliis. 

2.  Mentem  aegrorum  disponere  ad  pulcherrima  medici  of- 
ficia spectat. 

3.  Medicus  Medici  judex. 

4.  Phantasia  multorum  malorum  mater  et  medela. 

5.  Qui  phantasia  carent,  etiam  memoria  hebetes  sunt. 

6.  Physionomia  est  inscriptio:  qualis  homo  et  animo,  et 
corpore  sit. 

7.  Peccata  parentum,  saepe  proles  luunt. 

8.  j\on  dantur  certa  virginitatis  criteria. 

9.  Vestimenta  feminarum  , physice  et  moraliter  plus  nocent, 
quam  prosunt. 

10.  Multa  Modico  imputantur,  quae  accessoriis  circumstan- 
tiis debentur. 

11.  Circulationis  causa  principalis  in  sanguine  ipso  quaerenda. 

12.  Proverbium:  ,,quot  capita  tot  sententiae46  etiam  in  Medi- 
cina suam  invenit  adplicationem. 


